|  |
| --- |
| Høringspartnere |

Høring over udkast til ændring af bekendtgørelse om kvalitetskrav til miljømålinger (analysekvalitetsbekendtgørelsen)

Hermed sendes udkast til ændring af analysekvalitetsbekendtgørelsen i høring. Høringsvar kan sendes elektronisk til [herha@mst.dk](mailto:herha@mst.dk) senest den **XX. XXX 2023.**

I høringssvar bedes angivet følgende i emnefeltet: "Høringssvar vedr. ændring af analysekvalitetsbekendtgørelsen j. nr. 2022 – 49125 (angiv organisation/navn eller lign)”.

Høringsvar fra ikke-ministerielle høringsparter offentliggøres på høringsportalen på http://www.hoeringsportalen.dk efter høringsfristens udløb. Ved afgivelse af høringssvar samtykker høringsparten i, at vedkommendes høringssvar, e-mailadresse og navn offentliggøres på høringsportalen efter endt høring.

Spørgsmål til bekendtgørelserne kan rettes til Helle Rüsz Hansen på e-mail:

[herha@mst.dk](mailto:herha@mst.dk)

**Ændringerne af analysekvalitetsbekendtgørelsen:**

I bekendtgørelsen tilføjes analysekvalitetskrav for 10 nye PFAS-stoffer og tre nye pesticidstoffer i bilag 1.4 Drikkevandskontrol; pentachlorbenzen (CAS nr.: 608-93-5), PPU (IN70941) (CAS nr.: 138724-53-5) og LM3 (CAS nr. eksisterer ikke, ScKode 2568). I bilag 1.3 Kontrol/overvågning af grundvand tilføjes kravet for pentachlorbenzen og LM3 og kravet skærpes for IN70941, hvis navn samtidig opdateres til at hedde PPU (IN70941). I bilag 1.3 tilføjes ligeledes analysekrav for 10 nye PFAS-stoffer.

Kravene til analysekvalitet tilføjes som konsekvens af stoffernes tilføjelse til drikkevandsbekendtgørelsen. Der gives for pesticiderne en implementeringsfrist på 2 måneder, så der først stilles krav om opfyldelse af de nye minimumsperformancekrav og akkreditering pr. 1. juli 2023.

Opdateringer er foretaget i bekendtgørelsens andre bilag på baggrund af faglige anbefalinger fra Miljøstyrelsens Referencelaboratorium for Kemiske og Mikrobiologiske Miljømålinger (Referencelaboratoriet). Notater med de faglige anbefalinger bag ændringerne ligger tilgængelige på Referencelaboratoriets hjemmeside (<https://www.reference-lab.dk/>).

Ændringerne fremgår i nedenstående tabel:

|  |  |  |
| --- | --- | --- |
| **Parameter** | **Bilag** | **Ændring** |
| Ikke flygtigt organisk kulstof, NVOC  (C) | 1.5 Perkolat fra deponeringsanlæg  1.6 Kontrol/overvågning af marint vand  1.9 Returskyllevand fra svømmebassin  1.15 Overvågning af jordvand, drænvand m.m.  1.16 Fersk overfladevand | Metode M033 er ændret til **M032**, da de er identiske.  M033 udgår.[[1]](#footnote-1) |
| Kjeldahl nitrogen | 1.5 Perkolat fra deponeringsanlæg  1.7 Spildevand, urenset og renset | Kravet udgår (og dermed **M043**) da Kjeldahl nitrogen er en historisk metode. Der er ingen krav til Kjeldahl nitrogen i Spildevandsbekendtgørelsen, Deponeringsbekendtgørelsen eller NOVANA programmet. |
| Silicium (Si) | 1.6 Kontrol/overvågning af marint vand  1.16 Fersk overfladevand | Silicium er omdøbt til **Silikat2** |
| Silicium (Si) | 1.6 Kontrol/overvågning af marint vand | Metode er ændret til **M074**. M074 – Silikat i marint vand, er et nyt metodedatablad. Særskilt metodedatablad er oprettet for matricen for at undgå uklarheder om filtrering, opbevaringsmetode mv.[[2]](#footnote-2) |
| Ammonium nitrogen (N) | 1.6 Kontrol/overvågning af marint vand | Metode er ændret til **M071**. M071 - ammonium i marint vand, er et nyt metodedatablad. Særskilt metodedatablad er oprettet for matricen for at undgå uklarheder om filtrering, opbevaringsmetode mv.**2** |
| Nitrit+nitrat nitrogen (N) | 1.6 Kontrol/overvågning af marint vand | Metode er ændret til **M072.** M072 – Nitrit+nitrat i marint vand, er et nyt metodedatablad. Særskilt metodedatablad er oprettet for matricen for at undgå uklarheder om filtrering, opbevaringsmetode mv.**2** |
| Orthophosphat phosphor (P) | 1.6 Kontrol/overvågning af marint vand | Metode er ændret til **M073**. M073 – Opløst orthophosphat i marint vand, er et nyt metodedatablad. Særskilt metodedatablad er oprettet for matricen for at undgå uklarheder om filtrering, opbevaringsmetode mv.**2** |

Med venlig hilsen

Helle Rüsz Hansen

AC tekniker

+45 29 42 08 53

herha@mst.dk

1. https://cdnmedia.eurofins.com/Microsites/media/2616/m033\_nvoc\_02udgar.pdf [↑](#footnote-ref-1)
2. https://cdnmedia.eurofins.com/Microsites/media/2574/notat-aendring-af-m004-06-08-09-28-41-46.pdf [↑](#footnote-ref-2)